
Nr.1860/1/ 15.09.2026
REGULAMENT INTERN AL ELEVILOR (RIE)
LICEUL TEHNOLOGIC „CONSTANTIN BURSAN” HUNEDOARA

I. DISPOZIȚII GENERALE
1. Prezentul regulament stabilește drepturile, obligațiile și normele de conduită ale elevilor din cadrul Liceul Tehnologic „Constantin Bursan” Hunedoara.
2. Regulamentul are la bază Regulamentul-cadru de organizare și funcționare a unităților de învățământ preuniversitar (ROFUIP 2026-2027-aprobat OM 5726/06.08.2024, M.O. nr. 795 bis din 12.08.2024, actualizat august 2026), legislația educațională în vigoare și Statutul elevului(OM 5707/01.08.2024).
3. Scopul acestuia este asigurarea unui climat educațional bazat pe respect reciproc, responsabilitate, siguranță și performanță, la activitățile teoretice și la cele practice.
4. Toți elevii și membrii comunității școlare au obligația de a respecta prevederile prezentului regulament.
II. DREPTURILE ELEVILOR
Elevii Liceului Tehnologic „Constantin Bursan” Hunedoara au dreptul:
1. Să participe la cursuri, laboratoare, ateliere de practică și activități extracurriculare.
2. Să beneficieze de un mediu educațional sigur, incluziv și nediscriminatoriu.
3. Să fie respectați de către cadrele didactice și colegi, indiferent de rezultate, religie, sex, etnie sau orientare socială.
4. Să-și exprime opiniile în mod liber și respectuos, inclusiv în cadrul Consiliului Școlar al Elevilor.
5. Să primească sprijin educațional, consiliere școlară și profesională.
6. Să fie informați periodic despre situația școlară și absențele înregistrate.
7. Să participe la programe de formare profesională, vizite în unități economice partenere și stagii de practică.
8. Să propună proiecte și activități care să contribuie la îmbunătățirea vieții școlare.
III. OBLIGAȚIILE ELEVILOR
Elevii sunt obligați:
1. Să frecventeze toate orele de curs, de laborator și de instruire practică, conform orarului.
2. Să manifeste respect față de colegi, profesori, personalul școlii și bunurile liceului.
3. Să poarte ținută  curată, decentă, adecvată activităților școlare, respectând un cod vestimentar care să nu fie provocator sau ofensator (se evită haine cu mesaje sau imagini nepotrivite, haine foarte scurte, topuri transparente sau articole vestimentare care distrag atenția), acolo unde se impune, echipament de protecție specific practicii.
4. Să nu folosească telefoanele mobile sau alte dispozitive electronice în timpul orelor fără acordul profesorului.
5. Să păstreze curățenia și ordinea în sălile de clasă, laboratoare și ateliere.
6. Să nu părăsească incinta liceului în timpul orelor fără acordul dirigintelui, profesorului sau maistrului instructor.
7. Să respecte normele de securitate și sănătate în muncă în timpul orelor de practică.
8. Să nu aducă, consume sau distribuie băuturi alcoolice, tutun, droguri sau alte substanțe interzise.
9. Să nu folosească limbaj vulgar sau jignitor.
IV. NORME DE COMPORTAMENT
1. Este interzisă orice formă de violență fizică, verbală, psihologică sau online (cyberbullying).
2. Se interzice deteriorarea mobilierului, a echipamentelor din laboratoare, a aparatelor sau a materialelor școlare.
3. Este interzisă ultilizarea telefoanlor mobile sau a oricăror mijloace de comunicare/înregistrare  în timpul orelor de curs, fără acordul profesorului.
4. Este interzisă postarea pe rețelele sociale a imaginilor sau informațiilor care aduc atingere reputației școlii sau a membrilor acesteia.
5.Este interzisă pătrunderea în spațiile destinate sexului opus (toalete, vestiare).
6.Este interzis să  introducă sau să facă uz în perimetrul unității de învățământ a oricăror tip de arme sau produse pirotehnice.
7. Elevii trebuie să salute profesorii și personalul școlii și să adopte un comportament respectuos, respectând regulile de politețe.
8. Elevii trebuie să prezinte legitimația de elev și să o poarte asupra lor pe tot parcursul șederii în școală.
9. În timpul orelor de curs, elevii trebuie să manifeste atenție, seriozitate și implicare.
10. În timpul orelor de curs, elevii nu au voie să se plimbe pe holurile școlii ori să deranjeze restul orelor de curs.
11. Să dețină, să consume sau să comercializeze, în unitatea de învățământ, droguri, băuturi alcoolice, băuturi energizante, substanțe etnobotanice sau alte substanțe interzise, toate categoriile de produse care conțin tutun sau țigaretele electronice și să organizeze sau să participe/promoveze participarea la jocuri de noroc; Se interzic pentru elevii din toate unitățile de învățământ fumatul, precum și utilizarea tuturor categoriilor de produse care conțin tutun, a țigaretelor electronice, a flacoanelor de reumplere pentru țigaretele electronice, a dispozitivelor electronice pentru încălzirea tutunului și a produselor destinate inhalării fără ardere din înlocuitori de tutun, a (pouch-urilor) pliculețelor cu nicotină pentru uz oral și a produselor destinate inhalării fără ardere din înlocuitori de tutun.(Legea nr. 64/27 martie 2024;

V. SIGURANȚĂ ȘI PROTECȚIE
1. Este interzis accesul în școală al persoanelor străine fără acordul conducerii.
2. Este interzisă filmarea sau fotografierea în timpul orelor fără consimțământul profesorului și al persoanelor implicate.
3. Elevii trebuie să respecte instrucțiunile de protecție în laboratoare și ateliere.
4. În caz de urgență (incendiu, cutremur, accident), elevii trebuie să urmeze instrucțiunile personalului școlii.

VI. DISPOZIȚII FINALE
1. Regulamentul este prezentat și explicat elevilor la începutul fiecărui an școlar de către diriginți.
2. Prevederile regulamentului pot fi modificate prin hotărârea Consiliului Profesoral și aprobarea Consiliului de Administrație al liceului.
3. Nerespectarea regulamentului atrage aplicarea sancțiunilor corespunzătoare.
4. Regulamentul intră în vigoare la data aprobării sale și este adus la cunoștința elevilor, părinților și cadrelor didactice.


Director: Dotcoș-Petre Norela

